Birgit Hertzberg Kaare

Birgit Hertzberg Kaare (født 25. mars 1948, død 21. februar 2016) var professor emerita ved Institutt for medier og kommunikasjon ved Universitetet i Oslo. Hun er blant annet kjent for arbeider om humor som kommunikasjonsform. 

Hun ble mag.art i folkloristikk i 1976, og dr. philos. i 1993 på en avhandling om utvikling av konfirmasjonsritualer og -skikker. I 1995 ble hennes 1. amanuensis-stilling gjort om til professorat. 

Hun var gift med professor i etnologi, Asbjørn Klepp, og de hadde barna Elling og Anna. Senere ble hun gift med Finn Kaare.

Bibliografi
 Johnsen, Birgit Hertzberg 1982: Myten om den onde stemor. Fra folketradisjon til masselitteratur. Universitetsforlaget.
 Johnsen, Birgit Hertzberg 1990: Den store dagen. Konfirmasjon og tradisjon. Cappelen forlag.
 Johnsen, Birgit Hertzberg 1996: Humor i menneskelig samspill, essay i Humor och kultur (red. Ulf Palmenfelt. NIF Publications 34, ISBN 952-9724-15-2).
 Kaare, Birgit Hertzberg 1997: Hva ler vi av? Nordmenns forhold til humor. Pax forlag.

 Kilder 
 Ansatteside ved UiO
 Edvardsen, Erik Henning: «Minneord. Birgit Hertzberg Kaare 1948-2016» (s.6-8). FOLKEMINNER. NFL-nytt nr. 64, mars 2016.

Kategori:Norske folklorister
Kategori:Professorer ved Universitetet i Oslo
Kategori:Humor